Der var torsdag eftermiddag ildebrand i en cirka 300 kvadratmeter stor lade på Hyllevej i Hørby ved Sæby. Frederikshavn Kommunale Redningsberedskab blev alarmeret klokken 16.18, og alt disponibelt mandskab blev kørt til stedet. Der blev desuden kaldt assistance hos kollegaerne i Østervrå. Ingen mennesker eller dyr var fare. Ifølge ejeren opstod branden efter, at han havde arbejdet med en vinkelsliber. Branden kom hurtigt under kontrol.

Referat:
Der var torsdag eftermiddag ildebrand i en lade på en landejendom ved Sæby.